Filmspoed - Wikipedia
Filmspoed is die graad van 'n fotografiese film se gevoeligheid vir lig. Dit word volgens verskeie skale gemeet, waarvan die mees onlangse die ISO-stelsel is. 'n Verwante stelsel word in digitale kameras gebruik.
Relatief onsensitiewe films, met 'n ooreenstemmende lae ISO-nommer, vereis meer beligting om dieselfde beelddigtheid te produseer as 'n sensitiewer film, en dit word dus 'n "stadige film" genoem. Baie sensitiewe films word "vinnige films" genoem. In beide film- en digitale fotografie lei die vermindering van beligting vanweë hoër sensitiwiteit tot 'n laer beeldgehalte. Hoe hoër die sensitiwiteit, hoe "korrelriger" sal die beeld dus wees.
Hierdie filmhouer dui die filmspoed aan as ISO 100/21°
Vergelyking tussen ISO en DINWysig
Die standaarde ASA (vir American Standards Association) en DIN (vir Deutsches Institut für Normung) word sedert 1974 gekombineer in die ISO-standaard. (Die DIN-standaard word gewoonlik deur 'n gradeteken gevolg, bv. 21°) Hoewel die meetmetodes vir ISO/ASA en DIN op verskillende uitgangspunte gebaseer is, word die volgende omrekenings algemeen gebruik (van lae na hoë gevoeligheid):
Let daarop dat die DIN-waarde met drie toeneem vir elke verdubbeling van die ISO/ASA-waarde. Die waardes met 'n liggrys agtergrond word in die praktyk selde gebruik.